Document ID: 31995R2942

KOMISSION ASETUS (EY) N:o 2942/95,
annettu 20 päivänä joulukuuta 1995,
Afrikan, Karibian ja Tyynenmeren valtioista peräisin olevia tiettyjä maataloustuotteita koskevien yhteisön tariffikiintiöiden avaamisesta ja hallinnoinnista
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Afrikan, Karibian ja Tyynenmeren (AKT) valtioista tai merentakaisista maista ja merentakaisilta alueilta (MMA) peräisin oleviin maataloustuotteisiin ja tiettyihin maataloustuotteiden jalostamisessa tuotettuihin tavaroihin sovellettavista järjestelyistä 5 päivänä maaliskuuta 1990 annetun neuvoston asetuksen (ETY) N:o 715/90 (1), sellaisena kuin se on viimeksi muutettuna asetuksella (EY) N:o 2484/94 (2), ja erityisesti sen 27 artiklan,
sekä katsoo, että
asetuksen (ETY) N:o 715/90 16 artiklassa säädetään yhteisön kiintiöiden avaamisesta kyseisistä maista peräisin olevaa tuontia varten seuraavasti:
- 1 000 tonnia CN-koodiin 0808 10 kuuluvia tuoreita omenia, tullattaessa 1 päivän tammikuuta ja 31 päivän joulukuuta välisenä aikana,
- 1 000 tonnia CN-koodeihin 0808 20 10-0808 20 39 kuuluvia tuoreita päärynöitä, tullattaessa 1 päivän tammikuuta ja 31 päivän joulukuuta välisenä aikana,
- 400 tonnia CN-koodeihin ex 0806 10 29 ja ex 0806 10 69 kuuluvia syötäviksi tarkoitettuja siemenettömiä viinirypäleitä, tullattaessa kunakin vuonna 1 päivän joulukuuta ja 31 päivän tammikuuta välisenä aikana,
GATT-neuvottelujen seurauksena ovat CN- ja TARIC-koodit sekä kyseisille tuotteille määrätyt tullit muuttuneet ja näitä muutoksia sovelletaan 1 päivästä tammikuuta 1996,
on erityisen tärkeää varmistaa, että kaikki yhteisön tuojat pystyvät hyödyntämään edellä mainittuja kiintiöitä tasapuolisesti ja keskeytyksittä ja että kyseisille kiintiöille määrättyjä tulleja sovelletaan johdonmukaisesti kaikessa kyseisten tuotteiden tuonnissa kaikkiin jäsenvaltioihin, kunnes kiintiöt on käytetty loppuun, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Afrikan, Karibian ja Tyynenmeren valtioista peräisin olevien ja jäljempänä lueteltujen tuotteiden tuontiin sovellettavat tullit suspendoidaan ilmoitettuina ajanjaksoina seuraavassa esitettävien yhteisön tariffikiintiöiden tasolle ja niiden rajoissa:
TAULUKON PAIKKA
2 artikla
Edellä 1 artiklassa tarkoitettuja tariffikiintiöitä hallinnoi komissio, joka voi toteuttaa tarvittavat hallinnolliset toimenpiteet tehokkaan hallinnoinnin varmistamiseksi.
3 artikla
Jos tuoja esittää jäsenvaltiossa vapaaseen liikkeeseen luovutusta koskevan ilmoituksen, jossa on pyyntö etuuskohtelun myöntämisestä tässä asetuksessa tarkoitetulle tuotteelle, ja jos tulliviranomaiset vastaanottavat tämän ilmoituksen, kyseinen jäsenvaltio lukee komissiolle lähetettävällä tiedonannolla tarvettaan vastaavan määrän kiintiön määrään.
Kiintiöön lukemista koskevat pyynnöt, joissa on ilmoitettu mainittujen ilmoitusten vastaanottamispäivä, on lähetettävä viivytyksettä komissiolle.
Komissio antaa luvan kiintiöön lukemiseen käytettävissä olevien määrien sallimissa rajoissa aikajärjestyksessä sen päivämäärän perusteella, jolloin jäsenvaltioiden tulliviranomaiset ovat vastaanottaneet vapaaseen liikkeeseen luovutusta koskevat ilmoitukset.
Jos jäsenvaltio ei käytä kiintiöön luettuja määriä, sen on palautettava ne mahdollisimman pian asianomaiseen kiintiöön.
Jos pyydetyt määrät ylittävät kiintiössä käytettävissä olevan määrän, jako suoritetaan suhteessa pyydettyihin määriin. Komissio ilmoittaa tehdyistä kiintiöön lukemisista jäsenvaltioille.
4 artikla
Jokaisen jäsenvaltion on taattava kyseisten tuotteiden tuojille mahdollisuus käyttää kiintiöitä niin kauan, kuin kiintiöiden käytettävissä oleva määrä sen sallii.
5 artikla
Jäsenvaltioiden ja komission on oltava tiiviissä yhteistyössä tämän asetuksen noudattamisen varmistamiseksi.
6 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä joulukuuta 1995 kiintiöön, jonka järjestysnumero on 09.1615 (CN-koodit ex 0806 10 29*81 ja ex 0806 10 69*81) ja 1 päivästä tammikuuta 1996 kiintiöihin, joiden järjestysnumerot ovat 09.1610 ja 09.1612.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 1995.

Labels: 3
17
18